Toms Bluks

Toms Bluks (dzimis 1982. gada 13. septembrī Rīgā) ir bijušais latviešu hokejists, aizsargs. Karjeras lielāko daļu aizvadījis ASK/Ogre un HK Kurbads sastāvā, trīs reizes kļuvis par Latvijas čempionu. Latvijas čempionātā kopumā aizvadījis 379 spēles, atzīmējies ar 294 rezultativitātes punktiem.

 Spēlētāja karjera 
Profesionāļa karjeru Bluks uzsāka 1999.—2000. gada sezonā, kad Ogres "Essamika"/Rīgas "Juniors" sastāvā spēlēja Austrumeiropas hokeja līgā un Latvijas čempionātā. Turpmākajās sezonās pārstāvēja arī HK Liepājas Metalurgs, Rīgas "Prizma" un ASK/Zemgale vienības, līdz 2003. gadā pievienojās ASK/Ogre rindām. Ogrē aizsargs spēlēja turpmākās sešas sezonas, 2008.—09. gada sezonā pildot arī tās kapteiņa funkcijas.

No 2009. līdz 2012. gadam Bluks trīs sezonas aizvadīja Rumānijā un Polijā. 2012.—13. gada sezonā HK SMScredit.lv sastāvā kļuva par Latvijas čempionu. 2013. gadā Bluks pievienojās jaunizveidotajai HK Kurbads, kļūstot par tās kapteini. 2016. un 2017. gadā Bluks tika atzīts par Latvijas čempionāta labāko aizsargu. 2017. un 2018. gadā kopā ar komandu izcīnīja vēl divus čempiona titulus. 2020. gadā, pēc HK Kurbads izstāšanās no Latvijas čempionāta, Bluks noslēdza spēlētāja karjeru.

Latvijas izlases sastāvā viņš 2004. gadā aizvadījis divas spēles. Bluks piedalījies arī trijos Pasaules čempionātos junioriem.

 Ārējās saites 

Kategorija:Latvijas hokejisti
Kategorija:1982. gadā dzimušie
Kategorija:Rīgā dzimušie
Kategorija:HK Zemgales spēlētāji
Kategorija:Rīgas "Prizma" spēlētāji
Kategorija:ASK/Ogres spēlētāji
Kategorija:HK Liepājas Metalurga spēlētāji
Kategorija:HK Ogres "Essamika" spēlētāji
Kategorija:HK Kurbada spēlētāji
Kategorija:Latvijas čempioni hokejā